Iskujen tekijät radikalisoituvat paikallisesti, mutta radikalisoitumiseen vaikuttavat tekijät ovat useimmiten globaaleja.

Ihmiset jättivät kukkia ja muistokynttilöitä torille Hanaussa kaksi päivää terroristisen ammuntatapahtuman jälkeen Saksassa.­

Saksan sisäministeri Horst Seehofer kuvasi perjantaina äärioikeiston uhkan olevan Saksassa hyvin suuri. Hanaun iskun jälkeen poliisin läsnäoloa Saksassa vahvistetaan, ja muun muassa moskeijoiden turvatoimia lisätään.

Myös Suomessa äärioikeistolainen väkivaltainen radikalisoituminen on kasvava ilmiö. Suomalaista äärioikeistolaista liikehdintää tutkiva väitöskirjatutkija Daniel Sallamaa Helsingin yliopistosta pitää Hanaun iskun kaltaista tekoa mahdollisena.